Seçkilər Azərbaycan mediasında necə işıqlandırılır?
Monitorinqin nəticələrinə görə, televiziya kanalları bir siyasi qüvvənin xəbərlərinə daha çox üstünlük verir
"2008-ci ildə seçkiqabağıkampaniyası ərəfəsində siyasi iştirakçıların fəaliyyətinin mediada işıqlandırılması"monitorinqinin birinci mərhələsinin yekunlarının təqdimatı olub. Monitorinq"Yeni Nəsil" Jurnalistlər Birliyi tərəfindən Avropa Şurası və Avropa Komissiyasının"Azad və ədalətli seçkilər" birgə proqramı çərçivəsində beynəlxalq standartlarəsasında keçirilir. "Yeni Nəsil" JurnalistlərBirliyinin sədri Arif Əliyev bildirib ki, monitorinqin birinci mərhələsi bu il iyulun6-da başlayıb və avqustun 17-dək seçkiqabağı təşviqat kampaniyasınadək olan dövrüəhatə edib. Monitorinqə ölkədəki 7 televiziya, 2 dövlət, iki müxalifət və 2 iqtidarqəzeti cəlb olunub. Monitorinqin nəticələrinə görə,media siyasi iştirakçıların fəaliyyətini işıqlandırmaqda məhdud müxtəliflik səviyyəsinümayiş etdirir. Cənab Əliyevin sözlərinə görə,televiziya kanallarının bir hissəsində siyasi müxtəlifliyə xüsusilə az rast gəlinir.Digər kanallar isə siyasi iştirakçıların bir qədər geniş dairəsinin fəaliyyətiniəhatə edir, lakin bununla belə, onların da əsas xəbər verilişlərində müxtəliflikçox azdır. "Hesabat dövründə İTV siyasi materiallarında efir vaxtının 61 faizini“Yeni Azərbaycan” partiyasına, 13 faizini partiya üzvü olmayan nazirlərə, 4 faizinimüxalifətdə olan "Müsavat" partiyasına, 4 faizini isə Vətəndaş HəmrəyliyiPartiyasına, 13 faizini müstəqil siyasətçilərə ayırıb. ANS YAP-a 55 faiz, partiyaüzvü olmayan nazirlərə 21 faiz, Azərbaycan Xalq Cəbhəsi partiyasına 10 faiz, Demokratpartiyasına 7 faiz yer verib. "Lider" kanalı 62 faiz YAP-a, 20 faiz müstəqilsiyasətçilərə, 10 faiz "Ana Vətən" partiyasına, 5 faiz BütövAzərbaycan Xalq Cəbhəsi partiyasına yer ayırıb. AzTV-nin yayımının demək olar ki,hamısı YAP üzvlərinə və prezidentə həsr olunub. Monitorinqə cəlb edilən materialların93 faizində YAP üzvləri, cəmi 2,2 faizində Demokratik İslahatlar partiyası üzvləriyer alıb. ATV-də siyasi müxtəliflik dərəcəsi Space və Xəzər televiziyasından azcaartıq olub. Bu kanallarda da fəaliyyəti işıqlandırılan siyasi iştirakçıların dairəsihəddən artıq dardır". O bildirib ki, qəzetlər siyasiiştirakçıların fəaliyyətinin işıqlandırılması baxımından iki qrupa bölünür."Dövlətə məxsus "Azərbaycan" və "Xalq" qəzetlərində YAP-amüvafiq olaraq 83 və 80 faiz yer ayırıb. Dövlət institutlarının siyasi iştirakçıkimi çıxış etdikləri materialların sayı "Azərbaycan" qəzetində 11 faiz,"Xalq" qəzetində 15 faiz təşkil edib. Bundan başqa, müstəqil siyasətçilər"Azərbaycan" qəzetində 4 faiz, qalan partiyaların hər biri isə ayrılıqdabu qəzetdə 0,2 faizdən çox yer almayıb". Özəl qəzetlər isə kifayət qədərgeniş siyasi müxtəlifliyi əks etdirib, baxmayaraq ki, yazıların bəziləri hökumətinkəskin tənqidinə həsr olunub. "525-ci qəzet"də siyasi iştirakçıların44 faizi YAP, 17 faizi müstəqil siyasətçilər, 6 faizi "Müsavat", 4 faizi"Ümid" partiyasından olub. "Azadlıq" qəzeti yazılarının 25 faiziniYAP-a, 17 faizini AXCP-yə, 15 faizini partiya üzvü olmayan nazirlərə, 13 faiziniisə "Müsavat" partiyasına həsr edib. "Yeni Müsavat" qəzeti"Müsavat" partiyasına 23, YAP-a 18, partiya üzvü olmayan nazirlərə12, Ümid partiyasına 8, AXP və ADP-nin hər birinə isə 5 faiz yer verib. "Zerkalo"qəzeti isə siyasi iştirakçıların geniş dairəsini işıqlandırıb. YAP 35, AXCP 5,"Müsavat" 11, partiya üzvü olmayan nazirlər isə 14 faiz yer alıb.